b'\n_START_ARTICLE_\nKrajevna skupnost Franc Rozman-Stane\n_START_PARAGRAPH_\nKrajevna skupnost Franc Rozman-Stane (kraj\xc5\xa1e KS Franc Rozman-Stane) je biv\xc5\xa1a krajevna skupnost v Ob\xc4\x8dini Maribor-Tabor. Ime je dobila po narodnem heroju Francu Rozmanu-Stanetu. Sede\xc5\xbe KS se je nahajal na Gorkega ulici 48 v bli\xc5\xbeini Dvorane Tabor v Mariboru._NEWLINE_Nastala je na podlagi referenduma o ustanovitvi novih krajevnih skupnostih, ki je potekal 17. 12. 1978. KS Franc Rozman Stane je obsegal vse ulice in ceste med: Ulico Pari\xc5\xa1ke komune in Koresovo ulico, od Betnavske ceste do Engelsove ceste, celotno Engelsovo cesto, vzhodni rob ulice od Koresove ulice do Ceste Proletarskih brigad in Ulico Frana Kova\xc4\x8di\xc4\x8da od Engelsove ceste do Betnavske ceste._NEWLINE_KS je prenehal z delovanjem v letu 1996, ko se je na podlagi Odloka o razdelitvi Mestne ob\xc4\x8dine Maribor na mestne \xc4\x8detrti in krajevne skupnosti ve\xc4\x8d nekdanjih krajevnih skupnosti zdru\xc5\xbeilo v enotno Mestno \xc4\x8detrt Tabor.'